там. При тези правила следва също така да се прави разграничение между производствени обекти с физическа защита и други производствени обекти, тъй като те представляват различен фитосанитарен риск.
 (4)Следва да се уточни, че изпитването на майчини растения следва да се извършва във възможно най-кратък срок преди прибирането на плодовете, тъй като съгласно опита, придобит след приемането на Регламент за изпълнение (ЕС) 2020/1191, това е необходимо, за да се гарантира, че плодовете, от които се добиват семената, са свободни от посочения вредител.
 (5)По време на фитосанитарните проверки, извършени въз основа на Регламент за изпълнение (ЕС) 2020/1191, държавите членки са открили голям брой заразени пратки с произход от Китай и Израел. Поради това, въз основа на различна степен на засечени случаи, регистрирани в експертната система за контрол на търговията (TRACES)
 4
 след 2020 г., честотата на изпитванията при вноса на тези пратки следва да бъде увеличена на 50 % за семена или растения за засаждане с произход от Израел и на 100 % за семена с произход от Китай.
 (6)За да има време за проверка на спазването на новите мерки и да се осигури непрекъсната защита на територията на Съюза от въвеждането и разпространението на посочения вредител, срокът на прилагане на Регламент за изпълнение (ЕС) 2020/1191 следва да бъде удължен до 31 май 2023 г.
 (7)След замяната на определението за „посочени растения за засаждане“ с „посочени растения“ е необходимо да се направят някои последващи промени в приложението към Регламент за изпълнение (ЕС) 2020/1191.
 (8)Поради това Регламент за изпълнение (ЕС) 2020/1191 следва да бъде съответно изменен.
 (9)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент за изпълнение (ЕС) 2020/1191
 Регламент за изпълнение (ЕС) 2020/1191 се изменя, както следва:
 1)в член 1 букви б), в) и г) се заменят със следното:
 „б)
 „посочени растения“ означава растения, различни от посочените семена и посочените плодове, от Solanum lycopersicum L. и неговите хибриди и от Capsicum spp.;
 в)
 „посочени семена“ означава семена от Solanum lycopersicum L. и неговите хибриди и от Capsicum spp.;
 г)
 „посочени плодове“ означава плодове от Solanum lycopersicum L. и неговите хибриди и от Capsicum spp.“;
 2)член 4 се заменя със следното:
 „Член 4
 Мерки, свързани с потвърдено наличие на посочения вредител
 1.Когато наличието или съмнението за наличие на посочения вредител бъде официално потвърдено на територията на държава членка, компетентният орган на съответната държава членка гарантира, че се предприемат подходящи мерки за ликвидиране на посочения вредител в съответствие с член 17 от Регламент (ЕС) 2016/2031.
 Освен това компетентният орган предприема мерките, определени в параграфи 2 и 3 от настоящия член, освен ако по отношение на посочения вредител са изпълнени условията по член 18, параграф 4 от Регламент (ЕС) 2016/2031.
 2.Компетентният орган незабавно определя демаркационна област, както следва:
 а)в случай на наличие на посочения вредител в производствени обекти с физическа защита демаркационната област се състои най-малко от производствения обект, в който е открит посоченият вредител;
 б)в случай на наличие на посочения вредител в производствени обекти, различни от